এ বিষয়ে ডা. জয়দ্বীপ ভাদুরী তার ফেসবুকে লিখেছেন, ‘অধ্যাপক ডা. মামুন হুসাইন। রাজশাহী মেডিকেল কলেজের মনোরোগ বিভাগ এর বিভাগীয় প্রধান। আমাদের অনেকের কাছে এটাই তার বড় পরিচয়। কেউ কেউ তার বড় মাপের সাহিত্যকর্মের খবর রাখেন। সবাই রাখেননা কেননা তার উচ্চমানের কাছে পৌঁছানোর যোগ্যতা আমাদের অনেকের নেই। এই মুহুর্তে তার আরেকটি বড় পরিচয়, তিনি বাংলা একাডেমী পুরষ্কার প্রাপ্ত। অল্প কিছুক্ষণ আগে ঘোষণা হয়েছে। এই আনন্দ সংবাদটি শোনামাত্র গেলাম তাকে অভিনন্দন জানাতে। কিন্তু চিকিতসকের কর্তব্য তাকে এই আনন্দ সংবাদে উদ্বেলিত হতে দিচ্ছেনা। যথারীতি চিকিতসা প্রদান করে যাচ্ছেন। কে বলবে বাংলাদেশের অত্যন্ত মর্যাদাপূর্ণ অবস্থানটি উনি কিছুক্ষণ আগে পেয়েছেন। রাজশাহী মেডিকেল কলেজ এবং সকল চিকিতসকদের পক্ষ থেকে তাকে আন্তরিক অভিনন্দন এবং শ্রদ্ধা। তিনি রাজশাহী মেডিকেল কলেজের ২১ তম ব্যাচের ছাত্র।’